system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] 8 septembrie?
assistant
8 septembrie este a 251-a zi a calendarului gregorian și a 252-a zi în anii bisecți. Mai sunt 114 zile până la sfârșitul anului.

Evenimente 

 617: Li Yuan învinge o armată a dinastiei Sui în Bătălia de la Huoyi, deschizând calea către capturarea capitalei imperiale Chang'an și înființarea dinastiei Tang.
 1276: Este ales Papa Ioan al XXI-lea.
 1380: Bătălia de la Kulikovo – diferite principate ruse unite sub comanda Cneazului Moscovei Dmitri Donskoi înving armatele Hoardei de Aur sub comanda lui Mamai, oprindu-le înaintarea. 
 1495: A început domnia lui Radu cel Mare în Țara Românească.
 1504: David, capodoperă a sculpturii renascentiste, creată în marmură între 1501 și 1504 de artistul italian Michelangelo, este dezvelită în Piazza della Signoria din Florența.
 1514: Bătălia de la Orșa – în una dintre cele mai mari bătălii ale secolului, lituanienii și polonezii înving armata rusă.
 1636: Este fondată Universitatea Harvard.
 1655: Varșovia cade fără rezistență în fața unei mici forțe aflate sub comanda lui Carol al X-lea al Suediei în timpul "Potopului", fiind astfel prima dată când orașul este capturat de o armată străină.
 1761: Căsătoria regelui George al III-lea al Regatului Unit cu ducesa Charlotte de Mecklenburg-Strelitz.
 1831: William al IV-lea este încoronat rege al Marii Britanii și al Hanovrei.
 1888: La Londra este găsit corpul celei de-a doua victime a lui Jack Spintecătorul, Annie Chapman.
 1900: Un uragan care a lovit orașul Galveston, Texas a făcut mai mult de 8 000 de victime umane.
 1926: Germania este admisă în Liga Națiunilor.
 1941: Începerea blocadei Leningradului, lichidată definitiv la 27 ianuarie 1944.
 1944: Al doilea război mondial: Londra este lovită pentru prima dată de rachetele germane V-2.
 1954: Americanul Jonas Edward a realizat primul vaccin împotriva poliomielitei; la 12 aprilie 1955, vaccinul a început să fie comercializat pe piața americană.
 1959: România a fost inclusă în componența Comitetului pentru examinarea problemelor dezarmării, instituit în baza unui acord între cele patru mari puteri (SUA, Marea Britanie, Franța, URSS); Comitetul era format din zece state: SUA, Marea Britanie, Franța, Italia, Canada, URSS, Bulgaria, Polonia, România și Cehoslovacia (își va începe lucrările la Geneva, în martie 1960).
 1966: Primul episod al serialului științifico-fantastic de televiziune Star Trek a fost difuzat la televiziunea americană NBC.
 1975: Ia ființă compania de transport aerian LAR (Liniile Aeriene Române).
 1991: În urma unui referendum, Republica Macedonia și-a declarat independența față de Iugoslavia.
 1994: Are loc, la Berlin, ceremonia plecării trupelor aliate (americane, britanice și franceze) prezente în Berlinul de Vest după anul 1945. Ceremonia a avut loc în prezența președintelui Franței, François Mitterrand, a premierului britanic, John Major, a secretarului de stat american, Warren Christopher și a cancelarului german, Helmut Kohl.
 1994: Un Boeing 737 cu 132 de oameni la bord, s-a prăbușit în apropiere de aeroportul internațional Pittsburgh; n-au fost supraviețuitori.
 2004: Nava spațială Genesis, care a fost lansată în urmă cu patru ani pentru a explora vântul solar, s-a prăbușit în Utah pentru că nu s-a deschis parașuta de frânare.
 2005: Iuri Iehanurov a devenit prim-ministru interimar al Ucrainei.
 2009: La 74 de ani de la primele autoturisme Ford produse în România (București, Floreasca), noua uzină de la Craiova a început producția de serie cu o autoutilitară de clasă medie, Ford Connect.
 2016: NASA lansează OSIRIS-REx, prima sa misiune de întoarcere pe Terra cu o probă de sol recoltată de pe suprafața unui asteroid. Sonda va vizita asteroidul 101955 Bennu și se așteaptă să revină cu probe în 2023.
 2022: Charles, Prinț de Wales devine rege al Regatului Unit, urcând pe tron la moartea mamei sale, regina Elisabeta a II-a. Regina a murit la Castelul Balmoral din Scoția, după o domnie de peste 70 de ani. Charles și-a asumat numele de domnie Charles al III-lea.

Nașteri 

 1157: Regele Richard I al Angliei (d. 1199)
 1209: Sancho al II-lea al Portugaliei (d. 1248)
 1474: Ludovico Ariosto, poet renascentist italian (d. 1533) 
 1621: Ludovic al II-lea de Bourbon, Le Grand Condé, general francez (d. 1686)
 1749: Prințesa Marie Louise de Savoia (d. 1792)
 1778: Clemens Brentano, poet german (d. 1842)

 1779: Mustafa al IV-lea, sultan otoman (d. 1808)
 1830: Frédéric Mistral, poet francez, laureat Nobel (d. 1914)
 1831: Wilhelm Raabe,  prozator german (d. 1910)
 1841: Antonín Dvořák, compozitor ceh (d. 1904)
 1856: Ion Bianu, filolog român, fondatorul Bibliotecii Academiei (d. 1935)
 1857: Georg Michaelis, politician german, al 6-lea Cancelar al Germaniei (d. 1936)
 1870: Prințesa Maria, singurul copil al Regelui Carol I al României și al Reginei Elisabeta (d. 1874)
 1873: Alfred Jarry, dramaturg și prozator, precursor al suprarealismului (d. 1907)
 1909: Max Blecher, scriitor român  de origine evreiască  (d. 1938)  
 1910: Jean-Louis Barrault, actor de teatru și film, mim, regizor și director de teatru francez (d. 1994)
 1918: Derek Barton, chimist britanic, laureat Nobel (d. 1998)
 1925: Gheorghe Coman, sculptor român (d. 2005)
 1925: Peter Sellers, actor britanic (d. 1980)
 1928: Károly Ács (cel tânăr), scriitor, poet și traducător maghiar din Voievodina, Serbia (d. 2003)
 1930: Aretin Corciovei, fizician român (d. 1992)
 1930: Petre Sălcudeanu, scriitor, scenarist de film și om politic român (d. 2005)
 1932: Patsy Cline, cântăreață de muzică country (d. 1963)
 1936: Virna Lisi, actriță italiană (d. 2014)

 1940: Marioara Tănase, interpretă română de muzică populară și romanțe (d. 1970)
 1941: Dan Coe, fotbalist român (d. 1982)
 1941: Nae Lăzărescu, actor român de comedie (d. 2013)
 1948: Lynn Abbey, scriitoare americană
 1951: Béla Markó, politician român de etnie maghiară
 1963: Gabriel Sandu, politician român
 1968: Ștefan Nanu, fotbalist român
 1970: Cornel Milan, scrimer român
 1971: Martin Freeman, actor britanic
 1971: David Arquette, actor, regizor, producător și scenarist american
 1973: Petre Marin, fotbalist român
 1974: Bobby Păunescu, regizor și scenograf român
 1979: Pink, cântăreață americană
 1980: Mariana Solomon, atletă română
 1982: Marian Cozma, handbalist român (d. 2009)
 1983: Diego Benaglio, fotbalist elvețian
 1986: Anton Avdeev, scrimer rus
 1986: Carlos Bacca, fotbalist columbian
 1986: João Moutinho, fotbalist portughez
 1989: Avicii, DJ, remixer și producător muzical suedez (d. 2018)

Decese 

 701: Papa Sergiu I
 780: Leon al IV-lea Hazarul, împărat bizantin (775-780) (n. 750)
 1613: Carlo Gesualdo, compozitor italian (n. 1566)
 1645: Francisco de Quevedo, politician și scriitor spaniol (n. 1580)
 1646: Partenie I, patriarh al Constantinopolului
 1654: Petru Claver, misionar catalan, activist social (n. 1581)
 1675: Amalia de Solms-Braunfels, regentă de Orania (n. 1602)
 1800: Ernst Frederick, Duce de Saxa-Coburg-Saalfeld  (n. 1724)
 1811: Peter Simon Pallas, zoolog și botanist german (n. 1741)
 1814: Maria Carolina a Austriei, soția regelui Ferdinand I al celor Două Sicilii (n. 1752)

 1881: Prințul Frederic al Țărilor de Jos, al doilea fiu al regelui Willem I al Țărilor de Jos (n. 1797)
 1882: Joseph Liouville, matematician francez (n. 1809)
 1894: Hermann von Helmholtz, medic și fiziolog german (n. 1821)
 1894: Ludovic Filip, Conte de Paris, nepot al regelui Ludovic-Filip al Franței (n. 1838)
 1895: Adam Opel, fondatorul companiei germane de automobile Opel   (n. 1837)
 1907: Iosif Vulcan, publicist și scriitor român (n. 1841)
 1940: Constantin Gheorghe Banu, jurnalist, politician și scriitor român (n. 1873)
 1941: Giuseppe Amisani, pictor italian (n. 1881)
 1947: Victor Horta, arhitect și designer belgian (n. 1861)
 1949: Richard Strauss, compozitor german (n. 1864)
 1954: André Derain, pictor francez (n. 1880)
 1955: Ștefan Vencov, fizician român (n. 1899)
 1965: Dorothy Dandridge, actriță, cântăreață și dansatoare americană (n. 1922)
 1965: Hermann Staudinger, chimist german, laureat Nobel (n. 1881)
 1967: Marea Ducesă Kira Kirillovna a Rusiei, prințesă a Prusiei (n. 1909)

 1970: Percy Spencer, inginer american, inventator al cuptorului cu microunde (n. 1894)
 1978: Ricardo Zamora, fotbalist spaniol  (n. 1901)
 1980: Willard Libby, chimist american, laureat Nobel (n. 1908)
 1981: Hideki Yukawa, fizician japonez, laureat Nobel (n. 1907)
 1985: John Franklin Enders, virusolog american, laureat Nobel (n. 1897)
 2003: Leni Riefenstahl, dansatoare, actriță, regizoare de film germană (n. 1902) 
 2004: Dan Spătaru, interpret român de muzică ușoară (n. 1939)
 2009: Aage Niels Bohr, fizician danez, laureat Nobel (n. 1922)
 2012: Bill Moggridge, designer britanic, autor și educator, realizatorul primului laptop din lume (n. 1943)
 2017: Jerry Pournelle, scriitor american de literatură științifico-fantastică, eseist și jurnalist (n. 1933)
 2022: Elisabeta a II-a, regină a Regatului Unit al Marii Britanii și a Irlandei de Nord (n. 1926)

Sărbători 

  Nașterea Maicii Domnului (Calendarul ortodox; Calendarul greco-catolic)
 România:  Ziua petrolistului (sărbatorită, din 1990, la inițiativa Federației Sindicatelor Libere și Independente Petrom); se desfășoară sub patronajul Sfintei Maria, aleasă drept protectoare a petroliștilor.
 Ziua internațională a alfabetizării; se marchează din anul 1966, la inițiativa Congresului mondial pentru lichidarea analfabetismului desfășurat la Teheran, în septembrie 1965. La 19 decembrie 2001, Adunarea Generală a ONU a proclamat, prin Rezoluția 56/116, perioada 2003-2012 Deceniul ONU pentru alfabetizare: educație pentru toți.
 Ziua Internațională a Solidarității Jurnaliștilor ziua execuției jurnalistului ceh Julius Fučík  în 1943.

Note

 
! 08
! 09 08